CELEX: C2004/262/77
Language: hu
Date: 2004-10-23 00:00:00
Title: T-3003/04. sz. ügy: A European Dynamics SA által az Európai Közösségek Bizottsága ellen 2004. július 29-én benyújtott kereset

23.10.2004   
            
            
               HU
            
            
               Az Európai Unió Hivatalos Lapja
            
            
               C 262/40
            
         A European Dynamics SA által az Európai Közösségek Bizottsága ellen 2004. július 29-én benyújtott kereset
   (T-3003/04. sz. ügy)
   (2004/C 262/77)
   Az eljárás nyelve: angol
   A European Dynamics SA, székhely: Athén, Görögország, képviseli: S. Pappas ügyvéd, 2004. július 29-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg a Bizottság 2003/S249-221337 ESP-DIMA számú ajánlati felhívását;
            
         
               —
            
            
               semmisítse meg a Bizottság PO/2003/192 (ESP-DIMA) számú pályázati felhívását;
            
         
               —
            
            
               semmisítse meg a Bizottság 2004. június 4-i döntését amelyben a European Dynamics konzorcium ajánlatát csak a második helyre sorolta az első sikeres pályázó után;
            
         
               —
            
            
               semmisítse meg a Bizottság 2004. július 14-i döntését, mellyel elutasította a felperes fellebbezését a pályázat elbírálása ellen;
            
         
               —
            
            
               kötelezze a Bizottságot a European Dynamics jogi és egyéb, a jelen keresettel kapcsolatosan felmerült díjai és költségei viselésére.
            
         Jogalapok és fontosabb érvek:
   A felperes egy konzorcium tagja, mely pályázatot nyert ESP Lot 5 internet-alkalmazások szolgáltatójaként. Az ESP Lot 4, adat/információkezelő alkalmazást másik konzorciumnak ítélték.
   A felperes szerint a jelen keresettel megtámadott pályázat, az ESP-DIMA, azon a téves feltevésen alapult, hogy az adat és információ kezelési szolgáltatások nyújtása új piacot jelent és hogy az ESP Lot 4 alkalmazása minden várakozást felülmúlt. A felperes kifogásolja, hogy a Bizottság helytelenül osztott feladatokat az ESP Lot 4 alkalmazásokra, melyek – a felperes álláspontja szerint – ténylegesen az ESP Lot 5 körébe estek. A felperes állítja, hogy ennek eredményeként a Bizottságnak növelnie kellett az ESP Lot 4-re vonatkozó költségvetési előrejelzését, és új ESP-DIMA pályázatot kellett kiírnia, miközben az ESP Lot 5-re vonatkozó költségvetés az előirányzatok alatt maradt.
   A felperes kifogásolja, hogy a Bizottság lényeges eljárási szabályt szegett meg azáltal, hogy a megtámadott pályázat értékelő bizottságának legalább egy tagja érdekellentétben állt a felperessel.
   Végül a felperes előadja, hogy nem megfelelően indokolt az ESP-DIMA alkalmazás sikeres pályázói közötti második helyre sorolása. A felperes azt is állítja, hogy a Bizottság megtagadta az értékelő jelentésre vonatkozó adatok nyilvánosságra hozatalát.